**PIEGĀDĀTĀJA PAŠDEKLARĀCIJA**

Atbilstoši FSC Likumības pārbaudes sistēmas un PEFC Due Diligence System (DDS) prasībām

2018. gada 27. jūlijs

Ņemot vērā, ka **Piegādātājs** veic koksnes piegādes SIA „**SELF Loģistika**”, vienotais reģistrācijas numurs 40103181119, juridiskā adrese: Skaistkalnes iela 1, Rīga, LV-1004, Latvija (turpmāk – **Organizācija**), un Piegādātājs, izprot un atbalsta Organizācijas koksnes izcelsmes noteikšanas sistēmas prasības. Organizācija vienmēr pārliecinās par koksnes izcelsmi un iepērk to tikai no legāliem avotiem, kas atbilst ES Kokmateriālu Regulas (EUTR), FSC Kontrolētās koksnes un PEFC standartu prasībām. Organizācija koksnes piegādes ķēdes sistēma atbilst FSC un PEFC sertifikācijas standartu prasībāmgan,

1. **Piegādātājs apliecina, ka izpildītas ir zemāk minētās prasības:**
	1. Nav nelegāli un pretlikumīgi izstrādāta koksne;
	2. Nav pārkāptas cilvēktiesības un darbinieku pamattiesības;
	3. Koksne nav iegūta no mežiem, kur tiek apdraudētas augstas aizsargājamās vērtības;
	4. Koksne nav iegūta no teritorijām, kur dabiskie meži un citas ekosistēmas tiek transformētas par plantācijām;
	5. Koksne nav iegūta no ģenētiski modificētiem izcelsmes mežiem.
2. **Piegādātājs garantē un apliecina, ka:**
	1. Koksne nav iegūta no apstrīdamas izcelsmes avota;
	2. Koksne nav iegūta no bruņotu konfliktu reģioniem;
	3. Koksne nav iegūta no ekoloģiski augstvērtīgiem mežiem un aizsargājamām teritorijām;
	4. Koksne nav iegūta no vietām, kur pārkāptas:
		1. nodarbināto darba drošības un aizsardzības prasības;
		2. nodarbināto nodokļu nomaksas prasības;
		3. iedzīvotāju īpašumtiesības.
	5. Piegādātai koksnei ir rakstiski apliecinoši dokumenti par tās izcelsmes vietu;
	6. Piegāde atbilst Organizācijas noteiktajām prasībām;
	7. Koksnes piegādēm no *„augsta riska pakāpes reģioniem”* tiks norādīta konkrēta meža apsaimniekošanas vienība(as), kurā koksne tikusi iegūta- *valsts/reģions/mežniecība/konkrēta cirsma*;
	8. Nodrošinās iespēju Organizācijai vai arī kādas trešās puses pārstāvim veikt koksnes izcelsmes un darba drošības pārbaudes, lai pārliecinātos par piegādātās koksnes likumīgu izcelsmi, kā arī iepriekšējo piegādātāju rīcību koksnes piegādes ķēdē.
3. **Piegādātājs apņemas izpildīt šādas Organizācijas noteiktās prasības:**
	1. Piegādātājs garantē, ka piegādātie kokmateriāli ir sagatavoti, ievērojot Latvijas Republikā spēkā esošo meža, vides un darba aizsardzības likumdošanu un saistošos normatīvos aktus.
	2. Piegādātājs apņemas pildīt Organizācijas izsniegto piegādes riska mazināšanas procedūru atbilstoši noteikumiem.
	3. Piegādātājs apņemas iepazīties ar Organizācijas noteiktajiem informācijas avotiem <https://selflogistic.lv/noderigas-saites> .
	4. Piegādātājs uzņemas atbildību arī par mežizstrādes procesa darbu legalitāti, kuru veikuši Piegādātāja pakalpojumu sniedzēji.
	5. Piegādātājs garantē, ka piegādātās koksnes izcelsme ir pierādama un vajadzības gadījumā pats arī piedalās koksnes izcesmes auditos.
	6. Piegādātājs uzsākot koksnes piegādes no jauniem izcelsmes reģioniem, kas nav Latvija, informē par to Pircēju.
	7. Piegādātājs veic uzskaiti un reģistrē dokumentētus pierādījumus par visu koksnes plūsmu savā uzņēmējdarbībā. Vajadzības gadījumā, pēc Pircēja pieprasījuma, labprātīgi nodrošina informācijas pieejamību par koksnes izcelsmi tās iepriekšējā piegādes ķēdē.
	8. Lai apstiprinātu piegādātās koksnes precīzu izcelsmi, Piegādātājs apņemas koksnes izcelsmes informāciju precīzi norādīt koksnes piegādes pavaddokumentos (**Ciršanas apliecinājuma nr.; Kvartāls; Nogabals**) no kuriem kokmateriāli ir izstrādāti.
	9. Lai apstiprinātu piegādātās koksnes precīzu izcelsmi, Piegādātājs apņemas koksnes izcelsmi apstiprinošus dokumentus, **ciršanas apliecinājuma kopiju/as**,piegādāt reizē ar katru kokmateriālu kravas piegādi vai arī citā savstarpēji saskaņotā veidā pirms kokmateriālu piegādes (elektroniski, u.c.) nogādāt Organizācijai. Ciršanas apliecinājumu kopiju nodrošināšana ir Piegādātāja atbildība.
	10. Izņēmuma gadījums, kad nav jānodrošina ciršanas apliecinājumu kopijas, ja kokmateriāli tiek piegādāti kā FSC vai PEFC sertificēti. Jebkurā gadījumā arī sertificētiem kokmateriāliem uz piegādes pavaddokumentiem ir jānorāda to precīza izcelsmes vieta.
	11. Piegādātājs piekrīt, ja Pircējs vai kāds trešās puses pārstāvis vēlas veikt **koksnes izcelsmes un darba drošības** **auditu**, lai pārliecinātos par piegādātās koksnes atbilstību augstākminētajām prasībām 1., 2. un 3. sadaļā.
	12. Piegādātājs apņemas palīdzēt Organizācijai izsekot koksnes izcelsmes piegādes ķēdi līdz konkrētai cirsmas vienībai.
	13. Organizācijam ir tiesības atteikties pieņemt kokmateriālus no Piegādātāja bez iepriekšēja brīdinājuma, ja atklājas kādi no augstākminētajiem šīs deklarācijas prasību pārkāpumiem.
	14. Pušu domstarpību gadījumā Piegādātājam ir pienākums pierādīt piegādātās koksnes sākotnējo izcelsmi visā tās piegādes ķēdē.

|  |  |
| --- | --- |
| **Piegādātājs**: |  |
|  |  |
| *Uzņēmums(Vārds, Uzvārds):* |  |
|  |  |
| *Vienotais reģistrācijas numurs (p.k.)* |  |
|  |  |
| *Juridiskā adrese (Deklarētā adrese):* |  |
|  |  |
| *Paraksts* |  |
|  |  |
| *Datums:* | 2018. gada 27. jūlijs |